पाएं अपने शहर की ताज़ा ख़बरें और फ्री ई-पेपरडाउनलोड करें
पूरी दुनिया इन दिनों कोरोना महामारी से जूझ रही है। बीते कई दिनों से रिकॉर्ड मामलों के बाद अब कोरोना के नए केस में कमी देखने को मिल रही है। बीते दिन दुनिया में 6.68 लाख कोरोना संक्रमितों की पहचान हुई। इस दौरान 10,437 लोगों की मौत भी हुई।
सोमवार लगातार दूसरा दिन रहा, जब दुनिया में 7 लाख से कम मामले रिकॉर्ड किए गए। इससे पहले 2 मई को 6.96 लाख मामले सामने आए थे। वहीं, एक मई को रिकॉर्ड 8 लाख से ज्यादा कोरोना संक्रमितों की पहचान की गई थी।
उधर, अमेरिका में 12 से 15 साल के बच्चों को फाइजर की कोरोना वैक्सीन को मंजूरी देने की तैयारियां शुरू हो गई हैं। US फूड एंड ड्रग रेगुलेटर अगले हफ्ते फाइजर और बायोएनटेक की कोरोना वैक्सीन को इजाजत दे सकता है।
12 से 15 साल के बच्चों पर भी 100% कारगर
इससे पहले अमेरिकी कंपनी फाइजर ने दावा किया था कि उसकी कोरोना वैक्सीन 12 से 15 साल के बच्चों पर भी 100% कारगर है। अभी तक दुनियाभर में कोरोना की जितनी वैक्सीन बन गई हैं या बन रही हैं, वो ज्यादातर 18 साल से ऊपर के लोगों पर असरदार रही हैं, लेकिन फाइजर की ये वैक्सीन 12 साल से ऊपर के बच्चों पर भी असरदार साबित हुई है।
2,260 बच्चों पर वैक्सीन का ट्रायल किया
फाइजर ने अमेरिका के 12 से 15 साल के 2,260 बच्चों पर वैक्सीन का ट्रायल किया। ट्रायल के बाद कंपनी ने बताया कि बच्चों के अंदर युवाओं की तरह ही एंटीबॉडी बन गई। कंपनी का कहना है वैक्सीन लगने के बाद बच्चों में कोई बड़ा साइड इफेक्ट भी नहीं देखा गया। बच्चों में वैक्सीन के दूसरे डोज के बाद युवाओं की तरह ही दर्द और बुखार जैसे सामान्य साइड इफेक्ट देखे गए।
अमेरिकी सांसद राजा कृष्णमूर्ति ने भारत को जल्द वैक्सीन देने की अपील की
भारतीय मूल के अमेरिकी कांग्रेस के सदस्य राजा कृष्णामूर्ति ने राष्ट्रपति जो बाइडेन प्रशासन से एस्ट्रेजेनेका वैक्सीन की खेप जल्द से जल्द भारत और दुनिया के अन्य देशों को भेजने की अपील की है। इससे पहले उन्होंने हेल्थ एंड ह्यूमन सर्विस के सेक्रेटरी जेवियर बेकर्रा और सेक्रेटरी ऑफ स्टेट एंथोनी ब्लिंकन के प्रयासों की तारीफ करते हुए एक लेटर भी लिखा है। उन्होंने कहा कि जैसे अप्रशासन ने कोरोना पर काबू पाया और अमेरिकियों को सुरक्षित किया है। वैसे ही अब दुनिया के कोरोना से ग्रसित देशों की मदद के लिए आगे आना होगा। सोमवार को इंटरनेशनल कम्युनिटी को 60 लाख एस्ट्रेजेनेका की वैक्सीन देने के प्रशासन के फैसले की हम तारीफ करते हैं।
कोरोना अपडेट्स
अब तक 15.41 करोड़ केस
दुनिया में कोरोना के अब तक 15.41 करोड़ से ज्यादा लोग कोरोना वायरस से संक्रमित हो चुके हैं। इनमें से 32.26 लाख से ज्यादा लोगों की मौत हो गई है जबकि 13.15 करोड़ लोगों ने कोरोना को मात दी है। फिलहाल 1.93 करोड़ लोगों का इलाज चल रहा है। इनमें 1.92 करोड़ लोगों में कोरोना के हल्के लक्षण हैं और 1.11 लाख लोगों की हालत गंभीर बनी हुई है।
टॉप-10 देश, जहां अब तक सबसे ज्यादा लोग संक्रमित हुए
(ये आंकड़े www.worldometers.info/coronavirus/ के मुताबिक हैं)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva zho_Hant eng_Latn